CELEX: 62009TN0175
Language: et
Date: 2009-04-27 00:00:00
Title: Kohtuasi T-175/09 P: Euroopa Liidu Nõukogu 27. aprillil 2009 esitatud apellatsioonkaebus Euroopa Ühenduste Avaliku Teenistuse Kohtu 17. veebruari 2009 . aasta otsuse peale kohtuasjas F-51/08: Stols versus nõukogu

18.7.2009   
            
            
               ET
            
            
               Euroopa Liidu Teataja
            
            
               C 167/15
            
         Euroopa Liidu Nõukogu 27. aprillil 2009 esitatud apellatsioonkaebus Euroopa Ühenduste Avaliku Teenistuse Kohtu 17. veebruari 2009. aasta otsuse peale kohtuasjas F-51/08: Stols versus nõukogu
   (Kohtuasi T-175/09 P)
   2009/C 167/31
   Kohtumenetluse keel: prantsuse
   
      Pooled
   
   
      Hageja: Euroopa Liidu Nõukogu (esindajad: M. Bauer ja G. Kimberley)
   
      Teised menetluspooled: Willem Stols (Halsteren, Madalmaad)
   
      Hageja nõuded
   
   
               —
            
            
               Tühistada Avaliku Teenistuse Kohtu 17. veebruari 2009. aasta otsus kohtuasjas F-51/08: Willem Stols vs nõukogu;
            
         
               —
            
            
               jätta rahuldamata 21. mai 2008. aasta hagi, milles W. Stols palus tühistada 16. juuli 2007. aasta otsuse, millega nõukogu keeldus teda lisamast 2007. aasta edutamise käigus palgaastmele AST11 edutatute nimekirja, ja 5. veebruari 2008. aasta otsuse, millega nõukogu abipeasekretär, tegutsedes ametisse nimetava asutusena, lükkas tagasi tema personalieeskirjade artikli 90 lõike 2 alusel esitatud kaebuse;
            
         
               —
            
            
               mõista nii esimese astme kui apellatsioonkaebusega seotud kohtukulud tervikuna välja kostjalt.
            
         
      Väited ja peamised argumendid
   
   Käesoleva apellatsioonkaebusega palub Euroopa Liidu Nõukogu tühistada Avaliku Teenistuse Kohtu 17. veebruari 2009. aasta otsus kohtuasjas F-51/08: Stols vs nõukogu, millega Avaliku Teenistuse Kohus tühistas nõukogu otsused, millega keelduti W. Stolsi edutamast 2007. aasta edutamise käigus palgaastmele AST11.
   Oma apellatsioonkaebuse toetuseks esitab nõukogu kaks väidet, mille aluseks on:
   
               —
            
            
               õigusnormi rikkumine, kuna Avaliku Teenistuse Kohus ületas piire, mis kohtupraktika on seadnud ühenduse kohtule, kontrollimaks laia kaalutlusõigust, mis ametisse nimetaval asutusel on edutamisel kandideerivate ametnike teenete võrdleval hindamisel;
            
         
               —
            
            
               põhjendamiskohustuse rikkumine, kuna vaidlustatud otsuses on mitmeid lünki ja ebatäpsusi, mis teevad arusaamatuks aluse, mille pinnal Avaliku Teenistuse Kohus tegelikult järeldas, et nõukogu on teinud ilmse vea.